title: A Tanács 2014/508/KKBP határozata ( 2014. július 30. ) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló 2014/145/KKBP határozat módosításáról

text:
               30.7.2014

               HU

               Az Európai Unió Hivatalos Lapja

               L 226/23

         A TANÁCS 2014/508/KKBP HATÁROZATA
   (2014. július 30.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló 2014/145/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló, 2014. március 17-i 2014/145/KKBP tanácsi határozatra (1) és különösen annak 3. cikke (1) bekezdésére,
   mivel:

               (1)

               A Tanács 2014. március 17-én elfogadta a 2014/145/KKBP határozatot.

               (2)

               Az ukrajnai helyzet súlyosságára tekintettel a Tanács úgy véli, hogy további személyeket és szervezeteket kell felvenni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékére.

               (3)

               A 2014/145/KKBP határozat mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az e határozat mellékletében felsorolt személyeket és szervezeteket fel kell venni a 2014/145/KKBP határozat mellékletében szereplő jegyzékbe.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. július 30-án.

            a Tanács részéről

            az elnök

         S. GOZI

      (1)  HL L 78., 2014.3.17., 16. o.

      MELLÉKLET
      AZ 1. CIKKBEN EMLÍTETT SZEMÉLYEK ÉS SZERVEZETEK JEGYZÉKE
      Személyek

                  Név

                  Azonosító adatok

                  A jegyzékbe vétel indokai

                  A jegyzékbe vétel időpontja

                  1.

                  Alexey Alexeyevich GROMOV

                  Születési idő és hely: 1960.5.31., Zagorsk (Sergiev Posad)

                  Az elnöki hivatal első vezetőhelyetteseként az orosz médiszolgáltatókat arra utasította, hogy az ukrajnai szakadárok és a Krím annektálása mellett foglaljanak állást, ezzel támogatva Kelet-Ukrajna destabilizálását és a Krím annektálását.

                  2014.7.30.

                  2.

                  Oksana TCHIGRINA
                  Оксана Чигрина

                  Az ún. „Luganszki Népköztársaság” ún. „kormányának” szóvivője, aki nyilatkozataiban igazolta többek között egy ukrán harci repülőgép lelövését, túszejtéseket, valamint az illegális fegyveres csoportok harci tevékenységeit, aminek következtében aláásta Ukrajna területi integritását, szuverenitását és egységét.

                  2014.7.30.

                  3.

                  Boris LITVINOV
                  Борис Литвинов

                  Július 22. óta az ún. „Donyecki Népköztársaság” ún. „Legfelsőbb Tanácsának” elnöke. Ő volt a kezdeményezője azoknak a politikai lépéseknek és azon illegitim népszavazás megszervezésének, amelyek következtében kikiáltották az ún. „Donyecki Népköztársaságot”, ami Ukrajna területi integritása, szuverenitása és egysége megsértésének minősül.

                  2014.7.30.

                  4.

                  Sergey ABISOV

                  Születési idő: 1967.11.27.

                  Elfogadta, hogy Oroszország elnöke 2014. május 5-én (a 301. kormányrendelettel) az ún. „Krími Köztársaság Belügyminiszterévé” nevezze ki. Ún. „belügyminiszteri” minőségében aláásta Ukrajna területi integritását, szuverenitását és egységét.

                  2014.7.30.

                  5

                  Arkady Romanovich ROTENBERG

                  Születési idő és hely: 1951.12.15. Leningrad (St Petersburg)

                  Arkady Rotenberg régóta kapcsolatban áll Putyin elnökkel, akinek dzsúdó-edzőpartnere volt.
                  Vagyonára Putyin hivatali ideje alatt tett szert. Jelentős szerződéseknek az orosz állam vagy állami tulajdonban lévő vállalatok részéről történő odaítélésekor az orosz döntéshozók kivételezettként bántak vele. Például a tulajdonában lévő vállalkozásoknak több igen jövedelmező szerződést ítéltek oda a Szocsi Téli Olimpia előkészületeivel kapcsolatban.
                  A Giprotransmost egyik fő részvényese. Ez a vállalat az egyik orosz állami tulajdonban álló vállalattól közbeszerzési szerződéshez jutott, melynek tárgya megvalósíthatósági tanulmány elkészítése egy híd megépítésére vonatkozóan, mely Oroszországot a jogtalanul annektált Krími Autonóm Köztársasággal kötné össze, ezzel konszolidálva a Krím intergálását az Oroszországi Föderációba, ami pedig fokozottan aláássa Ukrajna területi intergitását.

                  2014.7.30.

                  6.

                  Konstantin Valerevich MALOFEEV
                  Константин Валерьевич Малофеев

                  Születési idő és hely: 1974.7.3. Puschino

                  Konstantin Malofeev szoros kapcsolatban áll a kelet-ukrajnai és krími szakadárokkal. Borodai korábbi felettese, az ún. „Donyecki Népköztársaság” ún. „miniszterelnöke”, továbbá találkozott Aksyonovval, az ún. „Krími Köztársaság” ún. „miniszterelnökével” a Krím annaktálása folyamata során. Az ukrán kormány bűnügyi nyomozást indított ellene a szakadároknak anyagi és pénzügyi eszközökkel nyújtott állítólagos támogatása miatt.
                  Ezenfelül számos nyilatkozatban támogata a Kram annektálását és Ukrajna Oroszországba való integrálását. 2014 júniusában kijelentette: „Egész Ukrajnát nem lehet Oroszországba integrálni. De keleti részét talán.”
                  Ezért Konstantin támogatja Malofeev Kelet-Ukrajna destabilizálását.

                  2014.7.30.

                  7.

                  Yuriy Valentinovich KOVALCHUK
                  Юрий Валентинович Ковальчук

                  Születési idő és hely: 1951.7.25. Leningrad (St Petersburg)

                  Yuriy Kovalchuk régóta kapcsolatban áll Putyin elnökkel. Az ún. Ozero Dacha társalapítója, mely társaság befolyásos személyiségek gyülekezete Putyin elnök körül.
                  Hasznot húz az orosz döntéshozókhoz fűződő kapcsolataiból. Ő a Bank Rossiya elnöke és legnagyobb (2013-ban 38 %-os) részvényese, mely bank az Oroszországi Föderáció magas rangú tisztviselőinek személyi bankja. A Krím jogtalan annektálása óta a Bank Rossiya több fiókot nyitott a Krímben és Szevasztopolban, ezzel konszolidálva e területeknek az Oroszországi Föderációba való intergálását.
                  Ezenfelül a Bank Rossiya jelentős részesedéssel rendelkezik a National Media Groupban, mely azokat a televíziócsatornákat irányítja, melyek aktívan támogatják az orosz kormány Ukrajnát destabilizáló intézkedéseit.

                  2014.7.30.

                  8.

                  Nikolay Terentievich SHAMALOV
                  Николай Терентьевич Шамалов

                  Születési idő: 1950.1.24.

                  Nikolay Shamalov régóta kapcsoaltban áll Putyin elnökkel. Az ún. Ozero Dacha társalapítója, mely társaság befolyásos személyiségek gyülekezete Putyin elnök körül.
                  Hasznot húz az orosz döntéshozókhoz fűződő kapcsolataiból. Ő a Bank Rossiya második legnagyobb (2013-ban 10 %-os) részvényese, mely bank az Oroszországi Föderáció magas rangú tisztviselőinek személyi bankja. A Krím jogtalan annektálása óta a Bank Rossiya több fiókot nyitott a Krímben és Szevasztopolban, ezzel konszolidálva e területeknek az Oroszországi Föderációba való intergálását.
                  Ezenfelül a Bank Rossiya jelentős részesedéssel rendelkezik a National Media Groupban, mely azokat a televíziócsatornákat irányítja, melyek aktívan támogatják az orosz kormány Ukrajnát destabilizáló intézkedéseit.

                  2014.7.30.

      Szervezetek

                  Név

                  Azonosító adatok

                  A jegyzékbe vétel indokai

                  A jegyzékbe vétel időpontja

                  1.

                  JOINT-STOCK COMPANY CONCERN ALMAZ-ANTEY (más néven: ALMAZ-ANTEY CORP; ALMAZ-ANTEY DEFENSE CORPORATION; ALMAZ-ANTEY JSC;),

                  41 ul. Vereiskaya, Moscow 121471, Russia;
                  Weboldal: almaz-antey.ru;
                  E-mail: antey@almaz-antey.ru

                  Az Almaz-Antei orosz tulajdonban álló vállalat, mely légi járművek ellen bevethető fegyvereket, többek között föld–levegő rakétákat gyárt és sállít az orosz hadseregnek. az orosz hatóságok nehézfegyvereket szállítottak a kelet-ukrajnai szakadároknak, hozzájárulva Ukrajna destabilizálásához. E fegyvereket a szakadárok többek között repülőgépek lelövésére használják. Ezért állami tulajdonban lévő vállalatként az Almaz-Antei hozzájárul Ukrajna destabilizálásához.

                  2014.7.30.

                  2.

                  DOBROLET (más néven: DOBROLYOT)
                  Добролет/Добролёт

                  A légitársaság kódja: QD
                  International Highway, House 31, building 1, 141411 Moscow
                  141411, Москва г, Международное ш, дом 31, строение 1
                  Weboldal: www.dobrolet.com

                  A Dobrolet az egyik orosz állami tulajdonban lévő légitársaság leányvállalata. A Krím jogtalan annektálása óta a Dobrolet eddig kizárólag Moszkva és Szimferopol között működtetett járatokat. Ezáltal megkönnyíti a jogtalanul annektált Krími Autonóm Köztársaság integrációját az Oroszországi Föderációba, aláásva Ukrajna szuverenitását és területi integritását.

                  2014.7.30.

                  3.

                  RUSSIAN NATIONAL COMMERCIAL BANK

                  License of the Central Bank of Russia No. 1354
                  Russian Federation, 127 030 Moscow, Krasnoproletarskaya street 9/5.

                  A Krím jogtalan annektálást követően az Orosz Nemzeti Kereskedelmi Bank (RNCB) teljes egészében az ún. „Krími Köztársaság” tulajdonává vált. Domináns piaci szereplő lett, holott az annaktálást megelőzően nem volt jelen a Krímben. Az RNCB a Krímben működő bankok fiókjait felvásárolta vagy átvette, és ezzel anyagi és pénzügyi eszközökkel támogatta az orosz kormánynak a Krím Oroszországi Föderációba való integrálására irányuló intézkedéseit, ezzel aláásva Ukrajna területi integritását.

                  2014.7.30.


title: Az Európai Parlament (EU, Euratom) 2016/2160 határozata (2016. október 27.) a Fúziósenergia-fejlesztési és ITER Európai Közös Vállalkozás 2014-es pénzügyi évre szóló költségvetésének végrehajtására vonatkozó mentesítésről

text:
               8.12.2016

               HU

               Az Európai Unió Hivatalos Lapja

               L 333/66

         AZ EURÓPAI PARLAMENT (EU, Euratom) 2016/2160 HATÁROZATA
   (2016. október 27.)
   a Fúziósenergia-fejlesztési és ITER Európai Közös Vállalkozás 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel a Fúziósenergia-fejlesztési és ITER Európai Közös Vállalkozás 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2014-es pénzügyi évre vonatkozó éves beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a közös vállalkozás 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05587/2016 – C8-0052/2016),

               —

               tekintettel a 2014-es pénzügyi évre vonatkozó mentesítésről szóló határozatot elhalasztó 2016. április 28-i határozatára (3), valamint a Fúziósenergia-fejlesztési és ITER Európai Közös Vállalkozás igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet (4) hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre és különösen annak 208. cikkére,

               —

               tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (5) és különösen annak 5. cikke (3) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7),

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság második jelentésére (A8-0275/2016),

               1.

               mentesítést ad a Fúziósenergia-fejlesztési és ITER Európai Közös Vállalkozás igazgatója számára a közös vállalkozás 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek, valamint gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 422., 2015.12.17., 33. o.

      (2)  HL C 422., 2015.12.17., 34. o.

      (3)  HL L 246., 2016.9.14., 438. o.

      (4)  HL L 298., 2012.10.26., 1. o.

      (5)  HL L 90., 2007.3.30., 58. o.

      (6)  HL L 357., 2002.12.31., 72. o.

      (7)  HL L 328., 2013.12.7., 42. o.


title: A Tanács főtitkárának határozata (1996. február 27.) a Tanács dokumentumaihoz való nyilvános hozzáféréssel kapcsolatos díjakról (96/C 74/02)

text:
Fontos jogi nyilatkozat

|

31996D0314(02)

Hivatalos Lap C 074 , 14/03/1996 o. 0003 - 0003

		A Tanács főtitkárának határozata(1996. február 27.)a Tanács dokumentumaihoz való nyilvános hozzáféréssel kapcsolatos díjakról(96/C 74/02)AZ EURÓPAI UNIÓ TANÁCSÁNAK FŐTITKÁRA,tekintettel a Tanács dokumentumaihoz való nyilvános hozzáférésről szóló, 1993. december 20-i 93/731/EK tanácsi határozatra, és különösen annak 3. cikke (1) bekezdésére,mivel a kérelmezők helyszíni tanulmányozás vagy saját költségre történő másolat küldése útján férhetnek hozzá a Tanács dokumentumaihoz,mivel az ügyviteli költségek fedezése érdekében meg kell állapítania Tanács dokumentumaihoz való nyilvános hozzáférés keretében igényelt dokumentumok másolataiért fizetendő díjat,A KÖVETKEZŐKÉPPEN HATÁROZOTT:1. cikkA Tanács dokumentumaihoz való nyilvános hozzáférésről szóló, 1993. december 20-i tanácsi határozat alapján a Tanács főtitkársága a 30 oldalt meghaladó nyomtatott dokumentumok másolataiért 10 ECU, továbbá laponként 0,036 ECU összegű díjat számít fel. A más formában rendelkezésre álló információkért a díjat esetenként kell megállapítani, de az indokolt mértéket az nem haladhatja meg.2. cikkEz a határozat az Európai Közösségek Hivatalos Lapjában való kihirdetését követő egy hónappal lép hatályba. Ezt a határozatot kizárólag az ezen időpontot követően beérkezett, a Tanács dokumentumaihoz való nyilvános hozzáférés iránti kérelmekre kell alkalmazni.Kelt Brüsszelben, 1996. február 27-én.Jürgen Trumpfaz Európai Unió Tanácsának főtitkára--------------------------------------------------


title: A Bizottság határozata (2016. augusztus 18.) az Európai Fogyasztói Tanácsadó Csoport tagjainak és póttagjainak kinevezéséről

text:
               23.8.2016

               HU

               Az Európai Unió Hivatalos Lapja

               C 306/4

         A BIZOTTSÁG HATÁROZATA
   (2016. augusztus 18.)
   az Európai Fogyasztói Tanácsadó Csoport tagjainak és póttagjainak kinevezéséről
   (2016/C 306/05)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egy európai fogyasztói tanácsadó csoport létrehozásáról szóló, 2009. szeptember 14-i 2009/705/EK bizottsági határozatra (1) és különösen annak 4. cikkére,
   mivel:
   Az Európai Fogyasztói Tanácsadó Csoport jelenlegi tagjainak megbízatása 2016. július 18-án lejár.
   A tagállamok és az európai fogyasztói szervezetek által tett javaslatok alapján ezért új tagokat és póttagokat kell kinevezni hároméves időszakra,
   ELFOGADTA EZT A HATÁROZATOT:
   1. cikk
   A Bizottság hároméves hivatali időre a következő személyeket nevezi ki az Európai Fogyasztói Tanácsadó Csoport tagjainak és póttagjainak:

               Tag

               Póttag

               Gabriele ZGUBIC-ENGLEDER (AT)

               Ulrike DOCEKAL (AT)

               Joost VANDENBROUCKE (BE)

               Leen DE CORT (BE)

               Bogomil NIKOLOV (BG)

               Daniela IVANOVA (BG)

               Igor VUJOVIĆ (HR)

               Vlado BILJARSKI (HR)

               Loucas ARISTODEMOU (CY)

               Eleni I. KAKOURI (CY)

               Karel PAVLÍK (CZ)

               Libor DUPAL (CZ)

               Benedicte FEDERSPIEL (DK)

               Lars PRAM (DK)

               Isabelle Marie Charlotte BUSCKE (DE)

               Thomas Martin BOBINGER (DE)

               Helle ARUNIIT (EE)

               Tiiu MÜÜRSEPP (EE)

               Dermott JEWELL (IE)

               Raymond O’ROURKE (IE)

               Celia K. TSEKERIS (EL)

               Sophia MAGGIOROU (EL)

               Concepción MARTIN REY (ES)

               Carlos PUENTE MARTIN (ES)

               Karine DE CRESCENZO (FR)

               Sandrine PERROIS (FR)

               Mariano VOTTA (IT)

               Flavia CAVALERO (IT)

               Andrejs VANAGS (LV)

               Baiba MILTOVIČA (LV)

               Eglė KYBARTIENĖ (LT)

               Rūtenis PAUKŠTE (LT)

               Bob SCHMITZ (LU)

               Guy FETTES (LU)

               Anikó HARASZTI (HU)

               Alexandra BARAN (HU)

               Evelyn CHETCUTI (MT)

               Pauline AZZOPARDI (MT)

               Michiel KARSKENS (NL)

               Jacobus T. PETERS (NL)

               Grażyna ROKICKA (PL)

               Kamil PLUSKWA-DĄBROWSKI (PL)

               Luís Sieuve DE LIMA DA SILVEIRA RODRIGUES (PT)

               Mário AGOSTINHO REIS (PT)

               Irina CHIRITOIU (RO)

               Sorin MIERLEA (RO)

               Mojca STRUCL (SI)

               Breda KUTIN (SI)

               Petra VARGOVÁ ČASKOVSKÁ (SK)

               Miroslav TULÁK (SK)

               Juha BEURLING (FI)

               Ilkka SALMINEN (FI)

               Jens HENRIKSSON (SE)

               Christin HOLM GATICA (SE)

               Amber Elizabeth Joy BECHROURI (UK)

               Heidi RANSCOMBE (UK)

               Chiara GIOVANNINI (ANEC)

               Stephen RUSSELL (ANEC)

               Monique GOYENS (BEUC)

               Ursula PACHL (BEUC)

         2. cikk
   Ez a határozat az Európai Unió Hivatalos Lapjában történő kihirdetését követő első napon lép hatályba.

      Kelt Brüsszelben, 2016. augusztus 18-án.

            a Bizottság részéről,

            az elnök nevében,

         Carlos MOEDAS

            a Bizottság tagja

      (1)  HL L 244., 2009.9.16., 21. o.